**Πρότυπο καταστατικό για τη σύσταση Αστικού Συνεταιρισμού**

*Το πρότυπο καταστατικό του Αστικού Συνεταιρισμού περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στην παρ. 4 του άρθρου 1 του ν. 1667/1986 (Α ́ 196) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΑΣΤΙΚΟΥ ΣΥΝΕΤΑΙΡΙΣΜΟΥ ΜΕ ΤΗΝ ΕΠΩΝΥΜΙΑ «……………….»**

***(Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ)***

**Άρθρο 1**

**Σύσταση - Εταιρικός Τύπος - Επωνυμία**

Συστήνεται με το παρόν καταστατικό Αστικός Συνεταιρισμός με την επωνυμία: «............................ Αστικός Συνεταιρισμός (Περιορισμένης Ευθύνης)» (ή «………..ΣΥΝ.Π.Ε.») και το διακριτικό τίτλο «.................................».

Για τις διεθνείς συναλλαγές η ανωτέρω επωνυμία αποδίδεται «………. Cooperative (Limited Liability)» (ή «…… COOP LTD») και ο διακριτικός τίτλος αποδίδεται «........................».

**Άρθρο 2**

**Έδρα**

Έδρα του συνεταιρισμού ορίζεται ο δήμος ....................... του νομού ............................

**Άρθρο 3**

**Σκοπός – Δραστηριότητες**

Ο συνεταιρισμός είναι ...................... (*παραγωγικός/ καταναλωτικός/ προμηθευτικός/ μεταφορικός/ τουριστικός/οικοδομικός)* και οι δραστηριότητές του είναι οι εξής:

……………………………………………………………………………………

**Άρθρο 4**

**Διάρκεια**

Η διάρκεια του αστικού συνεταιρισμού ορίζεται σε ........... (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια του αστικού συνεταιρισμού είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Κεφάλαιο - Συνεταιριστική μερίδα**

Α. Το συνολικό κεφάλαιο του συνεταιρισμού ανέρχεται στο ποσό των ……….. ευρώ (00,00 €), το οποίο αντιστοιχεί σε ………. (…) συνεταιριστικές μερίδες.

Β. Το ύψος της συνεταιριστικής μερίδας (υποχρεωτικής και προαιρετικής) ορίζεται στο ποσό των ............. ευρώ (00,00 €).

**Άρθρο 6**

**Ιδρυτικά Μέλη του Συνεταιρισμού**

(*τουλάχιστον δεκαπέντε (15) φυσικά ή νομικά πρόσωπα ή εκατό (100) αν πρόκειται για καταναλωτικό συνεταιρισμό*)

Τα ιδρυτικά μέλη του συνεταιρισμού είναι τα εξής:

(*για ιδρυτή φυσικό πρόσωπο*)

1. Ο/Η .............................., όνομα πατρός: …………. και Α.Φ.Μ. …………… κ.ο.κ.

(*για ιδρυτή νομικό πρόσωπο ιδιωτικού δικαίου*)

1. Η εταιρεία με την επωνυμία «………………», αρ. Γ.Ε.ΜΗ. …………. Α.Φ.Μ. ……… και έδρα: δήμος ………., οδός ………, αρ. ……., την οποία εκπροσωπεί νομίμως ο/η ..................., όνομα πατρός:……….. και Α.Φ.Μ. …………… κ.ο.κ.

(*για ιδρυτή νομικό πρόσωπο δημοσίου δικαίου*)

1. Το Ν.Π.Δ.Δ. με την ονομασία «.............................», Α.Φ.Μ. …….., έδρα: δήμος ………….., οδός ………, αρ. …….. και αρ. απόφασης σύστασης ...................... (ΦΕΚ…..), την οποία εκπροσωπεί νομίμως ο/η..............................., όνομα πατρός: …………. και Α.Φ.Μ. ………….. κ.ο.κ.

**Άρθρο 7**

**Όροι εισόδου και εξόδου των μελών**

1. Για την είσοδο νέου μέλους στο συνεταιρισμό μετά τη σύσταση ισχύουν τα εξής:

....................................................................................................................................

2. Για την έξοδο μέλους από τον συνεταιρισμό ισχύουν τα εξής:

...................................................................................................................................

**Άρθρο 8**

**Έκταση της ευθύνης των Συνεταίρων**

Οι συνεταίροι ευθύνονται απεριόριστα και εις ολόκληρον για τα χρέη του συνεταιρισμού.

ή

Οι συνεταίροι ευθύνονται εις ολόκληρον για τα χρέη του συνεταιρισμού έως το ποσό ................ ευρώ (00,00 €) έκαστος.

**Άρθρο 9**

**Προσωρινή διοικητική επιτροπή**

(*τουλάχιστον τρία μέλη*)

Τα μέλη της προσωρινής διοικητικής επιτροπής που θα μεριμνήσει για την έγκριση του καταστατικού και τη σύγκληση της πρώτης Γενικής Συνέλευσης για ανάδειξη των οργάνων διοίκησης του συνεταιρισμού, είναι:

1. Ο/Η ........................................, όνομα πατρός: ……… και Α.Φ.Μ.. ……. κ.ο.κ.

**Άρθρο 10**

**Διαχειριστική χρήση**

Η διαχειριστική χρήση είναι ετήσια και λήγει την 31η Δεκεμβρίου. Η πρώτη διαχειριστική χρήση αρχίζει από την καταχώριση της πράξης σύστασης του συνεταιρισμού στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

***(II. ΠΡΟΣΘΕΤΟ ΠΕΡΙΕΧΟΜΕΝΟ)***

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 11**

**...............................**

**Άρθρο 12**

**................................**

***(III. ΑΚΡΟΤΕΛΕΥΤΙΟ ΑΡΘΡΟ)***

**Άρθρο …**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι λοιπές διατάξεις του ν. 1667/1986.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ............................, όνομα πατρός: …………. και Α.Φ.Μ. …………… κ.ο.κ.

2. Η εταιρεία με την επωνυμία «..............................», αρ. Γ.Ε.ΜΗ. ......................, Α.Φ.Μ. ................................ και έδρα: δήμος ………., οδός ………, αρ. ……., την οποία εκπροσωπεί νομίμως για την υπογραφή του παρόντος ο/η....................., όνομα πατρός: ……. και Α.Φ.Μ. …………… κ.ο.κ.

3. Το Ν.Π.Δ.Δ. με την ονομασία «.............................», Α.Φ.Μ. ........., έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως για την υπογραφή του παρόντος ο/η ................., όνομα πατρός: ……. και Α.Φ.Μ. …….. κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

**ΑΣΤΙΚΟΣ ΣΥΝΕΤΑΙΡΙΣΜΟΣ**

1. Ο Αστικός Συνεταιρισμός είναι εκούσια ένωση προσώπων,  έχει εμπορική ιδιότητα και διέπεται από τις διατάξεις του ν. 1667/1986. Σε περίπτωση σύστασης Οικοδομικού Συνεταιρισμού εφαρμόζονται συνδυαστικά και οι διατάξεις του άρθρου 39 του ν. 4030/2011.

2. Συστήνεται στις  Υπηρεσίας Μιας Στάσης  των άρθρων 8 και του  12 του ν. 4919/2022 και αποκτά νομική προσωπικότητα και εμπορική ιδιότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Για τη σύσταση Αστικού Συνεταιρισμού  απαιτούνται τουλάχιστον δεκαπέντε (15) φυσικά ή νομικά πρόσωπα ιδιωτικού ή δημοσίου δικαίου, ενώ αν πρόκειται για καταναλωτικό  συνεταιρισμό  το  καταστατικό υπογράφεται από εκατό (100) τουλάχιστον πρόσωπα.

5. Το παρόν καταστατικό δεν έχει εφαρμογή για τους πιστωτικούς Συνεταιρισμούς, η σύσταση των οποίων δεν πραγματοποιείται μέσω e-ΥΜΣ.

6. Προβολή ακυρότητας σχετικά με τη σύσταση του συνεταιρισμού επιτρέπεται μόνο με αγωγή, που ασκείται μέσα σε δυο μήνες από τότε που ο ενάγων έλαβε γνώση της καταχώρησης και πάντως όχι αργότερα από έξι μήνες ύστερα από την καταχώριση.

**Οδηγίες συμπλήρωσης πρότυπου καταστατικού**

*Στην περίπτωση σύστασης του συνεταιρισμού μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της  Υπηρεσίας Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία του συνεταιρισμού ορίζεται από τον σκοπό και το είδος  του συνεταιρισμού, καθώς και την έκταση της ευθύνης των συνεταίρων. Ονόματα  συνεταίρων   ή   τρίτων   δεν   περιλαμβάνονται   στην   επωνυμία  του  συνεταιρισμού.

2. Στην επωνυμία θα πρέπει να περιέχονται υποχρεωτικά οι λέξεις «Αστικός Συνεταιρισμός».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο  νομικός τύπος αποδίδεται υποχρεωτικά με τις λέξεις « Cooperative (Limited Liability).

5. Η επιλογή και δέσμευση  επωνυμίας και διακριτικού τίτλου γίνεται σύμφωνα με τα άρθρα  53-55 του ν. 4919/2022.

**Άρθρο** **2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο** **3**

1. Στον σκοπό περιλαμβάνονται το/τα  αντικείμενα δραστηριότητας του συνεταιρισμού. Οι  συνεταιρισμοί  είναι   ιδίως   παραγωγικοί,   καταναλωτικοί,  προμηθευτικοί, μεταφορικοί και τουριστικοί και οικοδομικοί. Στις δραστηριότητες των συνεταιρισμών περιλαμβάνονται ιδίως:

α) η κοινή οργάνωση παραγωγής,

β) η  προμήθεια αγαθών για την κάλυψη επαγγελματικών, βιοτικών και

 άλλων αναγκών των μελών τους,

γ) η παροχή στα μέλη τεχνικής ή οργανωτικής βοήθειας για την αύξηση  ή βελτίωση της παραγωγής τους,

δ) η μεταποίηση ή διάθεση προϊόντων των μελών τους,

ε) η επαγγελματική, συνεταιριστική και πολιτιστική εκπαίδευση και

 στ) η ικανοποίηση κοινωνικών και πολιτιστικών αναγκών.

2. Ειδικά στη σύσταση του συνεταιρισμού μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

3. Στον Αστικό Συνεταιρισμό απαγορεύεται η άσκηση δραστηριότητας για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια του συνεταιρισμού μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

1. Ορίζεται το ύψος του κεφαλαίου του συνεταιρισμού, ο αριθμός των συνεταιριστικών μερίδων και το ύψος της αξίας της συνεταιριστικής μερίδας.

2. Κάθε συνεταίρος εγγράφεται για μια υποχρεωτική συνεταιριστική μερίδα που   καθορίζεται  από  το  καταστατικό.  Αν το καταστατικό δεν  ορίζει διαφορετικά, η εισφορά της συνεταιριστικής μερίδας γίνεται μέσα  σε ένα μήνα από την καταχώριση του συνεταιρισμού ή από την εγγραφή του  συνεταίρου.

3. Η συνεταιριστική μερίδα είναι αδιαίρετη και ίση  για  όλους  τους  συνεταίρους.

**Άρθρο 6**

1. Αναφέρονται τα στοιχεία των φυσικών και νομικών προσώπων που είναι μέλη του συνεταιρισμού. Σύμφωνα με το άρθρο 2 του ν. 16671986 μέλη του συνεταιρισμού μπορούν να γίνουν:

α. ενήλικοι εφ’ όσον δεν τελούν υπό  απαγόρευση  ή  δικαστική  αντίληψη και

β. δήμοι, κοινότητες ή άλλα νομικά πρόσωπα δημοσίου ή ιδιωτικού δικαίου.

2.  Δεν  μπορεί  να  γίνει μέλος του συνεταιρισμού όποιος μετέχει σε  άλλο συνεταιρισμό, που έχει την ίδια έδρα και τον ίδιο σκοπό.

**Άρθρο 7**

Ορίζονται οι προϋποθέσεις εισόδου, αποχώρησης και διαγραφής των μελών σύμφωνα με το άρθρο 2 του ν. 1667/1986.

**Άρθρο 8**

Ορίζεται η έκταση της ευθύνης των μελών.

Σύμφωνα με την παρ. 4 του άρθρου 4 του ν. 1667/1986ο  συνεταίρος  ευθύνεται  εις  ολόκληρον   για   τα   χρέη   του  συνεταιρισμού  έναντι των  τρίτων,  είτε  απεριόριστα  (συνεταιρισμός  απεριόριστης ευθύνης) είτε ως ένα ορισμένο χρηματικό ποσό που ορίζεται  από το καταστατικό (συνεταιρισμός περιορισμένης ευθύνης) και είναι ίσο  ή πολλαπλάσιο της αξίας κάθε συνεταιριστικής  μερίδας.  Η  ευθύνη  του  συνεταίρου υφίσταται και για τα χρέη που είχαν δημιουργηθεί πριν γίνει  μέλος  και  δεν περιλαμβάνει τα χρέη που δημιουργήθηκαν μετά την έξοδό  του. Η σχετική αξίωση παραγράφεται μετά την παρέλευση ενός  έτους  από  την  έξοδο  του  συνεταίρου  ή  από  την  περάτωση της πτώχευσης ή της  εκκαθάρισης.

**Άρθρο 9**

Ορίζεται η προσωρινή διοικητική επιτροπή, αποτελούμενη από τουλάχιστον τρία (3) μέλη, με σκοπό να  μεριμνήσει  για την έγκριση του  καταστατικού και τη σύγκληση της πρώτης γενικής συνέλευσης για  ανάδειξη των οργάνων διοίκησης του συνεταιρισμού.

**Άρθρο 10**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 10 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 10).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 1667/1986, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης του συνεταιρισμού μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ.  προκύψει  παράβαση αυτών,  επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη του συνεταιρισμού και οι έχοντες ειδική συμβολαιογραφική πληρεξουσιότητα υπογράφουν την καταστατική σύμβαση σύμφωνα με τα μέσα υπογραφής που αναφέρονται στις διατάξεις του ν. 4919/2022.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) τα μέσα αυτά είναι ηλεκτρονική υπογραφή (π.χ. κωδικοί TAXISNET) ή ψηφιακή υπογραφή.